Muidugi võib vaielda, kas veendunud sekulaarsel riigil, millel puudub riigikirik ja kus teoorias on kõik religioonid võrdsed, on üldse vaja ülal pidada koole, mis on keskendunud kitsalt vaid ühele usuvoolule, kuid tasub ka meeles pidada, et need koolid ei koolita mitte kloostriseaduse alusel  jumalasulaseid, vaid riiklikku õppeprogrammi ning seda lihtsalt kristlikku väärtussüsteemi järgides. Viimane aga, tahame või mitte, on meile kõigile üsna omane, kuna erinevalt teistest maailma religioonidest mängib see suurt osa meie ajaloost ning veel suuremat osa praegusest läänekultuurist, millega me ju ülitormakalt lõimuda tahame.